NEUVOSTON PÄÄTÖS,
tehty 13 päivänä joulukuuta 1990,
tiettyjen yhteisön alueen osien vahvistamisesta sikarutosta virallisesti vapaiksi tai sikarutosta vapaiksi (90/678/ETY)
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen,
ottaa huomioon eläinten terveyteen liittyvistä ongelmista yhteisön sisäisessä nautaeläinten ja sikojen kaupassa 26 päivänä kesäkuuta 1964 annetun neuvoston direktiivin 64/432/ETY(1), sellaisena kuin se on viimeksi muutettuna direktiivillä 90/425/ETY(2), ja erityisesti sen 4 b artiklan 1 kohdan c alakohdan,
ottaa huomioon eläinten terveyttä koskevista seikoista yhteisön sisäisessä tuoreen lihan kaupassa 12 päivänä joulukuuta 1972 annetun neuvoston direktiivin 72/461/ETY(3), sellaisena kuin se on viimeksi muutettuna direktiivillä 89/662/ETY(4), ja erityisesti sen 13 a artiklan 2 kohdan,
ottaa huomioon komission ehdotuksen,
sekä katsoo, että
päätöksessä 88/303/ETY(5), sellaisena kuin se on viimeksi muutettuna päätöksellä 90/63/ETY(6), vahvistetaan tietyt Belgian, Saksan, Ranskan, Kreikan, Alankomaiden ja Espanjan alueen osat virallisesti sikarutosta vapaiksi ja tietyt Belgian, Saksan, Ranskan ja Italian osat sikarutosta vapaiksi,
Espanja, Alankomaat ja Kreikka vahvistettiin komission päätöksillä 89/420/ETY(7), 89/473/ETY(8) ja 90/251/ETY(9) virallisesti sikarutosta vapaiksi jäsenvaltioiksi taudin hävittämisen yhteydessä direktiivin 80/1095/ETY(10), sellaisena kuin se on viimeksi muutettuna direktiivillä 87/487/ETY(11), 2 artiklan 2 alakohdan, 3 artiklan 2 kohdan ja 7 artiklan mukaisesti; nämä jäsenvaltiot täyttävät siten direktiivin 64/432/ETY 2 artiklan q alakohdassa määritellyt virallisesti sikarutosta vapaata jäsenvaltiota koskevat vaatimukset,
tietyissä Saksan alueen osissa ei ole yli vuoteen havaittu sikaruttoa, sikaruttoa vastaan rokottaminen on ollut kiellettyä ainakin viimeisten 12 kuukauden ajan, eikä tiloilla ole sikoja, jotka olisi rokotettu sikaruttoa vastaan viimeisten 12 kuukauden aikana; tämän vuoksi tämä alueen osa täyttää yhteisön sisäistä kauppaa varten virallisesti sikarutosta vapaaksi vahvistamista koskevat vaatimukset,
päätöksellään 90/614/ETY(12) komissio vahvistaa hävittämissuunnitelman yhteydessä tietyt Saksan alueet virallisesti sikarutosta vapaiksi, ja
tietyissä Saksan, Belgian, Ranskan ja Italian alueen osissa ei ole havaittu sikaruttoa yli vuoteen; nämä alueen osat täyttävät siten yhteisön sisäistä tuoreen lihan kauppaa varten virallisesti sikarutosta vapaaksi vahvistamista koskevat vaatimukset,
ON TEHNYT TÄMÄN PÄÄTÖKSEN:
1 artikla
Liitteessä I luetellut yhteisön alueen osat vahvistetaan direktiivin 64/432/ETY 4 b artiklan 1 kohdan c alakohdassa tarkoitetulla tavalla virallisesti sikarutosta vapaiksi.
2 artikla
Liitteessä II luetellut yhteisön alueen osat vahvistetaan direktiivin 72/461/ETY 13 a artiklan 2 kohdassa tarkoitetulla tavalla sikarutosta vapaiksi.
3 artikla
Kumotaan päätös 88/303/ETY.
4 artikla
Tämä päätös on osoitettu kaikille jäsenvaltioille.
Tehty Brysselissä 13 päivänä joulukuuta 1990.